ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 172.29 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 6,10,443
మొత్తం కేసుల్లో క్రియాశీల కేసులు 1.43%
ప్రస్తుత రికవరీ రేటు 97.37%
గత 24 గంటల్లో 1,36,962 మంది కోలుకున్నారు. దీంతో, కోలుకున్నవారి మొత్తం సంఖ్య 4,14,68,120 కు పెరిగింది.
గత 24 గంటల్లో 50,407 కొత్త కేసులు నమోదయ్యాయి.
రోజువారీ పాజిటివిటీ రేటు 3.48%
వారపు పాజిటివిటీ రేటు 5.07%
గత 24 గంటల్లో చేసిన 14,50,532 కొవిడ్ పరీక్షలతో కలిపి ఇప్పటివరకు 74.93 కోట్ల పరీక్షలు చేశారు.
ప్రధాన మంత్రి కార్యాలయం
ప్రధానమంత్రి తో సమావేశమైన యుకె విదేశాంగ మంత్రి శ్రీ డొమినిక్ రాబ్
ప్రధాన మంత్రి శ్రీ నరేంద్ర మోదీ తో యునైటెడ్ కింగ్ డమ్ విదేశాంగ మంత్రి శ్రీ డొమినిక్ రాబ్ సమావేశమయ్యారు. ఉభయ దేశాల మధ్య గల వ్యూహాత్మక భాగస్వామ్యానికి సంబంధించిన వివిధ అంశాలు ఈ సందర్భం లో చర్చ కు వచ్చాయి.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ నుంచి కోలుకున్న వారు 5.3 లక్షలమంది, చికిత్సలో 2.9 లక్షలమంది
చికిత్సలో ఉన్నవారికంటే కోలుకున్నవారు 2.4 లక్షలు అధికం
గడిచిన 24 గంటల్లో కోలుకున్నవారు 19 వేల పైమాటే
ప్రతి పదిలక్షలమందికీ 8396.4 పరీక్షలు
కోవిడ్ నివారణ, చికిత్స విషయంలో కేంద్ర రాష్ట్ర ప్రభుత్వాలు ఉమ్మడిగా తదేక దృష్టితో తీసుకుంటున్న చర్యలు, చేస్తున్న కృషి సత్ఫలితాలనిస్తున్నాయి. బాధితులను ముందస్తుగా గుర్తించటంలోను, సకాలంలో చికిత్స అందించటంలోను అప్రమత్తంగా వ్యవహరించటం వల్ల కోలుకుంటున్నవారి సంఖ్య గణనీయంగా పెరుగుతూ వస్తోంది. గత 24 గంటల్లో 19,235 మంది కోలుకున్నారు. దీంతో ఇప్పటివరకు కోవిడ్ నుంచి కోలుకున్నవారి మొత్తం సంఖ్య 5,34,620 కు చేరింది. ఆ విధంగా కోలుకున్నవారి శాతం 62.93% కు పెరిగింది. .
అన్ని రకాల చర్యల కారణంగా మరింత మంది కొలుకుంటూ ఉండటంతో చికిత్సలో ఉన్నవారికంటే కోలుకుంటున్నవారి సంఖ్య 2,42,362 అధికంగా ఉంది. ప్రస్తుతం ఇంకా కోలుకోని 2,92,258 మందికి వైద్య బృందాలు చికిత్స అందిస్తూ ఉన్నాయి.
కోవిడ్ బాధితులకోసం చికిత్స అందించే ఆరోగ్య సదుపాయాలు కూడా పెరుగుతూ వచ్చాయి. ప్రత్యేకంగా కోవిడ్ కోసం నిర్దేశించిన ఆస్పత్రులు  1370 కాగా, కోవిడ్ ఆరోగ్య కేంద్రాలు  3062, కోవిడ్ సంరక్షక కేంద్రాలు 10334 అందుబాటులో ఉన్నాయి.
ఈ కేంద్రాలు విజయవంతంగా పనిచేయటానికి కేంద్రం ఇప్పటివరకూ వివిధ రాష్ట్రాలకు, కేంద్రపాలిత ప్రాంతాలకూ 122.36 లక్షల పిపిఇ కిట్లు, 223.33 లక్షల ఎన్95 మాస్కులు, 21,685 వెంటిలేటర్లు అందజేసింది.
కోవిడ్ పరీక్షల నిర్వహణకు ఎదురవుతున్న అన్ని రకాల అవరోధాలనూ తొలగించి రాష్ట్రాలు, కేంద్రపాలిత ప్రాంతాలు విస్తృతంగా పరీక్షలు చేపట్టటానికి కేంద్రం తగిన చర్యలు తీసుకుంది. దీనివలన ప్రతిరోజూ నిర్వహించే పరీక్షల శాంపిల్స్ సంఖ్య గణనీయంగా పెరుగుతూ వస్తోంది. గడిచిన 24 గంటల్లో 2,80,151 శాంపిల్స్ పరీక్షించగా ఇప్పటివరకు జరిపిన మొత్తం పరీక్షల సంఖ్య 1,15,87,153 కి చేరింది. ఫలితంగా ప్రతి పది లక్షల మంది జనాభాలో 8396.4 మందికి పరీక్షలు జరిపినట్టయింది.
దేసవ్యాప్తంగా పరీక్షల సంఖ్య పెరగటంలో కీలలమైన పాత్ర పోషించింది పెరుగుతున్న లాబ్ ల నెట్ వర్క్ అన్నది నిజం. నేటివరకూ దేశంలో ఉన్న లాబ్ ల సంఖ్య 1194 కాగా అందులో ప్రభుత్వ ఆధ్వర్యంలో 850, ప్రైవేట్ ఆధ్వర్యంలో 344 ఉన్నాయి. వాటి వివరాలు ఇలా ఉన్నాయి:
తక్షణం ఫలితాలు చూపే పరీక్షల లాబ్స్ : 624 
ట్రూ నాట్ ఆధారిత పరీక్షల లాబ్స్ : 472 
సిబినాట్ ఆధారిత పరీక్షల లాబ్స్: 98 
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి.
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు.
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf చూడండి
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 తాజా సమాచారం
దేశవ్యాప్త టీకా కార్యక్రమంలో భాగంగా ఇప్పటిదాకా 57.22 కోట్ల డోసుల పంపిణీ
గత 24 గంటలలో నమోదైన కొత్త కోవిడ్ కేసులు 36,571
మొత్తం కేసుల్లో చికిత్సలో ఉన్నవి 1.12% . ఇది 2020 మార్చి తరువాత అత్యల్పం
దేశంలో చికిత్సలో ఉన్న కేసులు 3,63,605; ఇది 150 రోజుల అత్యల్పం
కోలుకున్నవారి శాతం 97.54% కు పెరుగుదల ; 2020 మార్చి తరువాత అత్యధికం
గత 24 గంటల్లో కోలుకున్నవారు 36,555 మంది, మొత్తం కోలుకున్నవారు 3,15,61,635 మంది
వారపు పాజిటివిటీ1.93%; గత 56 రోజులుగా 3% లోపే
రోజువారీ పాజిటివిటీ 1.94%; 25 రోజులుగా 3% లోపే
ఇప్పటిదాకా జరిపిన కోవిడ్ నిర్థారణ పరీక్షలు 50.26 కోట్లు
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 123.25 కోట్ల డోసులను అందించారు.
రికవరీ రేటు 98.35% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 10,116 మంది కోలుకున్నారు. దీంతో, కోలుకున్నవారి మొత్తం సంఖ్య 3,40,18,299 కు పెరిగింది.
గత 24 గంటల్లో 6,990 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 1,00,543. ఇది 546 రోజుల కనిష్ట స్థాయి.
మొత్తం కేసుల్లో క్రియాశీల కేసులు 1% కంటే తక్కువగా, 0.29% వద్ద ఉన్నాయి. 2020 మార్చి నుంచి ఇది కనిష్ట స్థాయి.
రోజువారీ పాజిటివిటీ రేటు  గత 57 రోజులుగా 2% కన్నా తక్కువగా ఉంది.
వారపు పాజిటివిటీ రేటు  గత 16 రోజులుగా 1% కన్నా తక్కువగా ఉంది.
ఇప్పటివరకు 64.13 కోట్ల కొవిడ్ పరీక్షలు చేశారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
స్థానికులకు మెరుగైన అనుభవాన్ని కల్పించేందుకు ఆధార్ ఆపరేటర్ల సామర్ధ్య నిర్మాణాన్ని పెంపొందిస్తున్న యుఐడిఎఐ
ఈ ఏడాదిలో 100కు పైగా వర్క్షాప్లను నిర్వహించనున్నారు
దేశవ్యాప్తంగా ఉన్న వేలాదిమంది ఆధార్ ఆపరేటర్ల సామర్ధ్యాన్ని పెంపొందించేందుకు సామర్ధ్య నిర్మాణ డ్రైవ్ను భారత విశిష్ట ప్రాధికార గుర్తింపు సంస్థ  ప్రారంభించింది.
నమోదు, తాజాపరచడం, ధ్రువీకరణ ప్రక్రియల సందర్భంలో ఆపరేటర్ స్థాయిలో లోపాలను తగ్గించేందుకు ఆధార్ పర్యావరణ వ్యవస్థ విధానాలు/ పద్ధతులలో తెచ్చిన తాజా మార్పుల గురించి ఆపరేటర్లకు అవగాహనను కల్పించడం ద్వారా ఈ పర్యావరణ వ్యవస్థను ఈ ప్రయోగం బలోపేతం చేస్తుంది. ముఖ్యంగా, ఇది స్థానికుల అనుభవాన్ని మరింత మెరుగుపరుస్తుంది.
గత కొద్దది నెలల్లో ఈశాన్య రాష్ట్రాలు సహా పలు రాష్ట్రాలు, కేంద్ర పాలిత ప్రాంతాలలో ఇప్పటికే దాదాపు రెండు డజన్ల శిక్షణా సెషన్లను ఈ చొరవలో భాగంగా యుఐడిఎఐ నిర్వహించింది. ఆపరేటర్లు క్షేత్ర స్థాయిలో పని చేస్తూ, నమోదు, తాజా పరచడం, ధ్రువీకరణలకు జవాబుదారీ కనుక వారికి ప్రక్రియలు, మార్గదర్శకాలు, విధానాల గురించి స్పష్టమైన అవగాహన ఉండడం తప్పనిసరి.
ఈ శిక్షణా సెషన్లు దాదాపు 3, 500 మంది ఆపరేటర్లు, మాస్టర్ ట్రైనర్లకు నమోదు, తాజా పరచడం, ధ్రువీకరణ ప్రక్రియల గురించి నవీన పరిజ్ఞానాన్ని కల్పించారు. వారు ఈ పరిజ్ఞాన వ్యాప్తి, తాము సంపాదించిన సమాచారాన్ని మరింత విస్తరించే ప్రక్రియను వారు ప్రారంభించగలరు.
అంతేకాకుండా, ప్రస్తుత సంవత్సరంలో రాష్ట్రాలు, కేంద్ర పాలిత ప్రాంతాల వ్యాప్తంగా 100కు పైగా అటువంటి పూర్తి రోజు సెషన్లను యుఐడిఎఐ నిర్వహించనుంది.
దేశవ్యాప్తంగా నమోదు/ తాజా పరిచే కేంద్రాలలో పౌరులు/ స్థానికులకు మరింత మెరుగైన, సౌహార్ద్రతతో కూడిన అనుభవాన్ని ఇచ్చేందుకు భాగస్వాములకు ఆధార్ పర్యావరణ వ్యవస్థ, ప్రవర్తనా మార్పుపై గల స్పష్టమైన పరిజ్ఞానం తోడ్పడుతుంది.
(
ఆర్థిక మంత్రిత్వ శాఖ
తమిళనాడులో ఆదాయపు పన్ను శాఖ సోదాలు
ప్రముఖ టోకు బులియన్, బంగారు ఆభరణాల వ్యాపారికి చెందిన ఒక కేసుకు సంబంధి ఆదాయపు పన్ను శాఖ ఈ నెల 10వ తేదీన సోదాలు నిర్వహించింది.
చెన్నై, ముంబయి, కోల్కతా, కోయంబత్తూర్, సేలం, తిరుచ్చి, మధురైలతో పాటు తిరునెల్వేలిలోని 32 చోట్ల ఈ సోదాలు జరిపారు. ఆదాయపు పన్ను శాఖ అధికారులకు సోదాల్లో లభించిన సాక్ష్యాలలో వివిధ ప్రదేశాలలో మదింపుదారుడు లెక్కించని స్టాక్ ఉన్నాయి. సుమారు రూ.400 కోట్ల విలువైన దాదాపు 814 కిలోల అదనపు స్టాక్ను కనుగోన్న అధికారులు.. దానిని ఆదాయపు పన్న పరిధిలోనికి తేనున్నారు. ఇది వ్యాపారానికి సంబంధించిన స్టాక్ కాబట్టి, ఆదాయపు పన్ను చట్టం 1961 ప్రకారం దీనిని స్వాధీనం చేసుకోవడానికి వీలు లేదు. వ్యాపారికి సంబంధించిన గ్రూపు నిర్వహిస్తున్నసిస్టమ్స్లో సమాచారం ప్రకారం 2018-19 ఆర్థిక సంవత్సరానికి పుస్తకాలలో చూపని రూ.102 కోట్ల నికర ఆదాయాన్ని ఐటీ అధికారులు గుర్తించారు. సిస్టమ్స్లో నిక్షప్తమై ఉన్న2019-20, 2020-2021 ఆర్థిక సంవత్సరాలకు సంబంధించిన డేటాను ఫోరెన్సిక్ సాధనాలను ఉపయోగించి వెలికితీసే ప్రయత్నాలు చేస్తున్నారు. అదే విధంగా సంస్థ వ్యాపార ప్రాంగణంలో లభించిన 50 కిలోల అదనపు స్టాక్ను కూడా స్వాధీనం చేసుకోలేదు. కానీ దీనిలో లెక్కకు చూపని ఆదాయంను గుర్తించే చర్యలు చేపట్టారు. వ్యాపార వాస్తవాలను తెలివిగా దాచడానికి ఈ గ్రూపు జేప్యాక్ అనే కస్టమ్ మేడ్ ప్యాకేజీ నిర్వహిస్తోంది. బిల్లులు/ ఇన్వాయిస్లను రఫ్ ఎస్టిమేషన్ రూపంలో పెంచడం ద్వారా వస్తువులు రవాణా చేశారని గుర్తించారు. వీటిని సరుకు పంపిణీ తరువాత అందుబాటులో లేకుండా చేశారు. సేకరించిన డేటా ఆధారంగా ఇతర పార్టీల వారి లెక్కించని లావాదేవీలను వెలికితీసేందుకు ఇలా పొందిన డేటా ఉపయోగించబడుతుంది. ప్రత్యేక సాధనాలను ఉపయోగించే ఫోరెన్సిక్ నిపుణులు లెక్కించని ఆదాయంను పరిగణనలోకి తీసుకొని తుది ఆదాయపు పరిమాణాన్ని తెలుసుకోవడానికి ఎక్కువ డేటాను శోధిస్తున్నారు. ఇప్పటివరకు చేసిన సోదాలలో దాదాపు పన్ను పరిధిలో వెల్లడించని దాదాపు రూ.500 కోట్ల మేర ఆదాయాన్ని గుర్తించారు. ఇందులో మదింపుదారుడు రూ.150 కోట్ల సొమ్మును స్వచ్ఛంద ఆదాయపు వెల్లడి పథకం కింది బయటకు వెల్లడించారు. ఈ గ్రూపు వ్యాపారేతర పెట్టుబడులపై దర్యాప్తుతో పాటుగా లాభాలను తక్కువగా చూపేందుకు వసతి ఎంట్రీలను ఉపయోగించిన విషయంపై విచారణ పురోగతిలో ఉంది.
భారీ పరిశ్రమల మంత్రిత్వ శాఖ
సంప్రదాయ, ఇలాచీ, అల్లం, మసాలా రుచులలో ఆజాదీ అమృత్ చాయ్ విడుల
పార్లమెంటులోని టీ బోర్డ్ కౌంటర్, ట్రైఫెడ్ దుకాణాలు, ఉద్యోగ్ భవన్, ఇతర కేంద్ర ప్రభుత్వ కార్యాలయాలలో రిటైల్ అమ్మకాలకు అందుబాటులో ఆజాదీ అమృత్ చాయ్
భారీ పరిశ్రమల మంత్రిత్వ శాఖ పరిధిలోని తేయాకు రంగంలో ఉన్న కేంద్ర ప్రభుత్వ రంగ సంస్థ ఎం/ఎ స్ ఆండ్రూ యూల్ & కో లిమిటెడ్ సంస్థ భారత దేశానికి స్వాతంత్య్రం వచ్చిన 75 సంవత్సరాలు అయిన సందర్భంగాను, ఆజాదీ కా అమృత్ మహోత్సవ్ వేడుకలలో భాగంగానూ సంప్రదాయ, ఇలాచీ, అల్లం, మసాలా రుచులలో ఆజాదీ అమృత్ చాయ్ పేరిట పలు రుచుల పరంపరను విడుదల చేసింది. కేంద్ర భారీ పరిశ్రమల శాఖ మంత్రి డాక్టర్ మహేందర్ నాథ్ పాండే శుక్రవారం నాడు ఆజాదీ అమృత్ చాయ్ను విడుదల చేశారు. ఈ తేయాకు రిటైల్లో 100 గ్రాముల ప్యాకెట్ రూ. 75 పరిచయ ధరగా నిర్ణయించి పార్లమెంటులోని టీ బోర్డ్ కౌంటర్లోనూ, ట్రైఫెడ్ దుకాణాలలోనూ, ఉద్యోగ భవన్లోనూ, ఇతర కేంద్ర ప్రభుత్వ కార్యాలయాలలోనూ అమ్మకానికి అందుబాటులో ఉంచనున్నారు.
ఎం/ఎ స్ ఆండ్రూ& యూల్ కంపెనీ లిమిటెడ్ 158 ఏళ్ళనాటి కంపెనీ. ఈ సంస్థకు అస్సాం, పశ్చిమ బెంగాల్ వ్యాప్తంగా 15 తేయాకు వనాలు ఉన్నాయి. ఇందులో దాదాపు 14000మంది సిబ్బంది పని చేస్తున్నారు. అన్ని వనాలూ కూడా 100 ఏళ్ళనాటివి కావడమే కాక అధిక నాణ్యత కలిగిన 110 లక్షల కిలోల సిటిసి, సంప్రదాయ, గ్రీన్, వైట్ టీని ఉత్పత్తి చేస్తున్నాయి.
ప్రధాన మంత్రి కార్యాలయం
గోవా రాష్ట్ర ఆవిర్భావ దినం సందర్భం లో శుభాకాంక్షలను తెలిపిన ప్రధాన మంత్రి
గోవా రాష్ట్ర ఆవిర్భావ దినం సందర్భం లో ప్రధాన మంత్రి శ్రీ నరేంద్ర మోదీ తన శుభాకాంక్షల ను వ్యక్తం చేశారు.
ప్రధాన మంత్రి ఒక ట్వీట్ లో -
‘‘గోవా రాష్ట్ర ఆవిర్భావ దినం సందర్భం లో ఇవే శుభాకాంక్షలు. ప్రశాంతత్వం మరియు చైతన్యం ల యొక్క మేలు కలయిక అయిన గోవా తన సాటిలేని అటువంటి సంస్కృతి తో, తరగని ఉత్సాహం తో ప్రేరణ ను అందిస్తూనే ఉంటుంది. గోవా ప్రజల శ్రేయస్సు కోసం, గోవా ప్రజల సమృద్ధి కోసం ఆ ఈశ్వరుడి ని నేను ప్రార్థిస్తున్నాను; భారతదేశం యొక్క అభివృద్ధి పథాన్ని బలపరచే యాత్ర లో గోవా ప్రజలు ముందంజలను వేస్తూనే ఉంటారని ఆశ పడుతున్నాను.’’ అని పేర్కొన్నారు.
సమాచార, ప్రసార మంత్రిత్వ శాఖ
సమాజంలోని అన్ని వర్గాల ప్రజలకు లబ్ధి చేకూరుస్తున్న ప్రధాన మంత్రి జన్ ధన్ యోజన.
దేశంలోని సుదూర కొండ ప్రాంతాల ప్రజలకు కూడా అందుబాటులోకి వచ్చిన పథకమని అభిప్రాయ పడ్డ నిపుణులు.
పిఎంజెడివై ఏడవ వార్షికోత్సవ సందర్భంగా పిఐబి గౌహతి ఆధ్వర్యంలో వెబినార్ నిర్వహణ.
ప్రధాన మంత్రి జన్ ధన్ యోజన 2014లో ప్రారంభమైంది. అప్పుడే ఆర్ధికపరమైన సేవలను అందరికీ అందుబాటులోకి తీసుకురావడమనే కార్యక్రమం మొదలైందని స్టేట్ బ్యాంక్ డిజిఎం సుషాంత కుమార్ సాహూ అన్నారు. ప్రధాన మంత్రి జన్ ధన్ యోజన ఏడవ వార్షికోత్సవం సందర్భంగా ఏర్పాటు చేసిన వెబినార్ లో ఆయన మాట్లాడారు. గౌహతిలోని ప్రెస్ ఇన్ఫర్మేషన్ బ్యూరో నిర్వహించిన వెబినార్లో ఆయన మాట్లాడారు.
సామాన్య ప్రజలకు అందే ఆర్ధిక సేవల గురించి వివరంగా మాట్లాడిన శ్రీ సాహూ ఆర్ధిక సేవల పరిధిలోకి అందరినీ తీసుకురావడమనేది దేశంలో ఆర్ధికంగా వెనకబడినవర్గాలకు సంబంధించి విశ్వసనీయమైన ఆర్ధిక పరిష్కారంగా వుంటుందని అన్నారు. ఆర్ధిక రంగ ఉత్పత్తులైన క్రెడిట్, పెట్టుబడులు, బీమా, పింఛన్లు అనే వాటిద్వారా సామాన్య ప్రజలకు సేవలందించడం జరుగుతుందని అన్నారు. అస్సాంలో పిఎంజె డి వై పథకం ద్వారా రికార్డు స్థాయిలో బ్యాంకు అకౌంట్లు తెరిచినట్టు ఆయన చెప్పారు. రాష్ట్రంలో యాభై లక్షల నివాసగృహాలకుగాను ఈ ఏడాది జూన్ నాటికి ఒక కోటీ 90 లక్షల పిఎంజెడివై అకౌంట్లున్నట్టు ఆయన చెప్పారు. ఆయన తన ప్రసంగంలో పీఎం జీవన జ్యోతి బీమా యోజన, అటల్ పెన్షన్ యోజన పథకాల విజయాలను వివరించారు.
ఈ కార్యక్రమానికి సంబంధించిన భాగస్వాములందరూ ముఖ్యంగా ప్రభుత్వ అధికారులు, సిబ్బంది తమ తమ స్థాయిల్లో సరైన పద్ధతిలో పాల్గొని అన్ని వర్గాల ప్రజలకు ఈ పథకం అందుబాటులోకి వచ్చేలా పని చేయాలని అప్పుడే ఈ ఉద్యమం విజయవంతంగా కొనసాగుతుందని శ్రీ సాహూ అన్నారు.
స్టేట్ బ్యాంకు డిజిఎం, కొలకత్తాకు చెందిన శ్రీమతి కుహు గంగూలీ మాట్లాడుతూ ఇంతవరకూ సిక్కిం రాష్ట్రంలో 86 వేల జన్ ధన్ అకౌంట్లను ప్రారంభించారని అన్నారు. ఈ పథకం ప్రయోజనాల గురించి మాట్లాడుతూ జన్ ధన్ యోజన పథకం దేశంలోని కొండ ప్రాంతాల ప్రజలకు కూడా అందుబాటులోకి వచ్చిందని, సమాజంలోని అన్ని వర్గాలకు మేలు చేస్తోందని ఆమె స్పష్టం చేశారు.
పిఎంజెడివై గురించి సిక్కిం కేంద్రీయ విశ్వవిద్యాలయ వాణిజ్య శాస్త్ర విభాగ అధిపతి ప్రొఫెసర్ ఎస్. ఎస్ . మహాపాత్ర మాట్లాడారు. అందరికీ ఆర్ధిక సేవలు, ఆర్ధిక అభివృద్ధి గురించి ఆయన వివరంగా మాట్లాడారు. ఏడు సంవత్సరాల్లోనే దేశంలో అనేక మార్పులు వచ్చాయని, అందరినీ ఆర్ధిక సేవల పరిధిలోకి తెచ్చే వ్యవస్థ బలోపేతమైందని, అత్యంత పేదవారికి కూడా ఆర్ధిక సేవలందుతున్నాయని అన్నారు. కోవిడ్ సంక్షోభ సమయంలో ఆత్మనిర్భర్ ప్యాకేజీ అమలు చేయడం జరిగిందని..అప్పుడు జన్ ధన్ పథకం ద్వారానే ఆయా సంక్షేమ పథకాలు లబ్ధిదారుల అకౌంట్లలోకి వెళ్లాయని అన్నారు.
పిఎంజెడివై కారణంగా దేశంలోని వెనకవడిన వర్గాలకు చెందిన ప్రజలు చాలా సులువుగా బ్యాంక అకౌంట్ ప్రారంభిస్తున్నారని దైనిక్ పూర్వోదయ్ ఎడిటర్ శ్రీ రవిశంకర్ రవి అన్నారు. బ్యాంకుల్లో అకౌంట్ ప్రారంభించాలంటే సమస్యలు ఎదుర్కొనేవారందరికీ ఈ పథకం కింద ఆ సమస్యలు పరిష్కారమయ్యాయని వారికి అకౌంట్లు ప్రారంభమయ్యాయని అన్నారు.
పిఐబికి చెందిన మీడియా అండ్ కమ్యూనికేషన్ అధికారి శ్రీ గోపాజిత్ దాస్ స్వాగతోపన్యాసం ఇచ్చారు. గౌహతి పిఐబి మీడియా అండ్ కమ్యూనికేషన్ అధికారి శ్రీమతి సుచరితా సాహూ ఈ కార్యక్రమాన్ని సమన్వయం చేశారు. ఈశాన్య ప్రాంతానికి చెందిన ప్రతినిదులు, పిఐబి ఫీల్డ్ ఆఫీసు అధికారులు, రీజనల్ అవుట్ రీచ్ బ్యూరో అధికారులు ఈ వెబినార్లో పాల్గొన్నారు.
ప్రధాన మంత్రి కార్యాలయం
డాక్టర్ శ్రీ ప్రమోద్ సావంత్ మరియు ఆయన మంత్రిమండలి ప్రమాణాన్నిస్వీకరించిన సందర్భం లో అభినందనలు తెలిపిన ప్రధాన మంత్రి
డాక్టర్ శ్రీ ప్రమోద్ సావంత్ గోవా ముఖ్యమంత్రి గా మరియు డాక్టర్ శ్రీ ప్రమోద్ సావంత్ మంత్రిమండలి సభ్యులు గోవా యొక్క మంత్రులు గా ప్రమాణాలను స్వీకరించిన సందర్భం లో ప్రధాన మంత్రి శ్రీ నరేంద్ర మోదీ వారికి అభినందనల ను తెలిపారు.
జట్టు సభ్యులంతా గోవా ప్రజల కు సుపరిపాలన ను అందించగలరన్న విశ్వాసం తనకు ఉందని ప్రధాన మంత్రి అన్నారు.
ప్రధాన మంత్రి ఒక ట్వీట్ లో -
‘‘ఈ రోజు న గోవా లో పదవీ ప్రమాణాన్ని స్వీకరించిన @DrPramodPSawant గారి కి మరియు ఇతరులు అందరి కీ ఇవే అభినందన లు. ఈ బృందం సభ్యులు అందరూ గోవా ప్రజల కు సుపరిపాలన ను అందిస్తారన్న విశ్వాసం తో పాటు గడచిన దశాబ్ద కాలం లో జరుగుతూ వచ్చిన ప్రజానుకూల కార్యాల జోరు ను కొనసాగిస్తారన్న విశ్వాసం కూడా నాలో ఉంది.’’ అని పేర్కొన్నారు.
(
చట్ట, న్యాయ మంత్రిత్వ శాఖ
జస్టిస్ శ్రీ నూతలపాటి వెంకట రమణ భారత ప్రధాన న్యాయమూర్తిగా నియమితులయ్యారు
భారత రాజ్యాంగంలోని ఆర్టికల్ 124 లోని క్లాజ్  ద్వారా ఇవ్వబడిన అధికారాల ద్వారా భారత రాష్ట్రపతి..సుప్రీంకోర్టు న్యాయమూర్తి శ్రీ జస్టిస్ నూతలపాటి వెంకట రమణను భారత ప్రధాన న్యాయమూర్తిగా నియమించారు. దీనికి సంబంధించి న్యాయ శాఖ, న్యాయ మంత్రిత్వ శాఖ ఈ రోజు నోటిఫికేషన్ జారీ చేసింది. నియామక వారెంట్ మరియు నియామక నోటిఫికేషన్ కాపీని శ్రీ జస్టిస్ ఎన్.వి. రమణకు అందజేశారు.
జస్టిస్ నూతలపాటి వెంకట రమణ ఏప్రిల్ 24, 2021న భారత సుప్రీంకోర్టు ప్రధాన న్యాయమూర్తిగా బాధ్యతలు స్వీకరించనున్నారు. ఆయన 48 వ ప్రధాన న్యాయమూర్తిగా వ్యవహరిస్తారు.
ఆయన మొదటి తరం న్యాయవాది. వ్యవసాయ నేపథ్యం కలిగి ఉన్నారు. ఆంధ్రప్రదేశ్ లోని కృష్ణ జిల్లా పొన్నవరం గ్రామానికి చెందినవారు. ఆయన ఆసక్తిగల పాఠకుడు మరియు సాహిత్య ప్రియుడు. ఆయనకు కర్ణాటక సంగీతం పట్ల మక్కువ ఎక్కువ.
ఆయన 10.02.1983న బార్లో చేరారు. ఆంధ్రప్రదేశ్ హైకోర్టు, కేంద్ర మరియు ఆంధ్రప్రదేశ్ అడ్మినిస్ట్రేటివ్ ట్రిబ్యునల్స్ మరియు భారత సుప్రీంకోర్టులో ప్రాక్టీస్ చేశారు. రాజ్యాంగ, పౌర, కార్మిక, సేవ, ఎన్నికల వ్యవహారాల్లో ఆయన ప్రత్యేకత సాధించారు. ఇంటర్ స్టేట్ రివర్ ట్రిబ్యునల్స్లో కూడా ఆయన ప్రాక్టీస్ చేశారు.
తాను ప్రాక్టీస్ చేసిన సంవత్సరాల్లో ఆయన వివిధ ప్రభుత్వ సంస్థలకు ప్యానెల్ కౌన్సెల్ మరియు హైదరాబాద్ లోని సెంట్రల్ అడ్మినిస్ట్రేటివ్ ట్రిబ్యునల్ లో రైల్వేలకు అదనపు స్టాండింగ్ కౌన్సెల్ గా పనిచేశారు.
జస్టిస్ నూతలపాటి వెంకట రమణ 17.02.2014 నుండి భారత సుప్రీంకోర్టు న్యాయమూర్తిగా పనిచేశారు. ఆయన మార్చి 7, 2019 నుండి నవంబర్ 26, 2019 వరకు సుప్రీంకోర్టు న్యాయ సేవల కమిటీ ఛైర్మన్గా పనిచేశారు. 27.11.2019 నుండి నేషనల్ లీగల్ సర్వీసెస్ అథారిటీ  ఎగ్జిక్యూటివ్ చైర్మన్గా కూడా పనిచేశారు.
ప్రారంభంలో ఆయనను ఆంధ్రప్రదేశ్ హైకోర్టు శాశ్వత న్యాయమూర్తిగా 27.06.2000 న నియమించారు. 10.3.2013 నుండి 20.5.2013 వరకు తన మాతృ హైకోర్టు యాక్టింగ్ చీఫ్ జస్టిస్గా కూడా పనిచేశారు.
మానవ వనరుల అభివృద్ధి మంత్రిత్వ శాఖ
నూతన విద్యా విధానం భారతదేశాన్ని ప్రపంచ విజ్ఞాన కేంద్రంగా రూపుదిద్దుతుంది.. కేంద్రీయ విద్యాలయ సంఘటన్ డిప్యూటీ కమిషనర్ డాక్టర్ మంజునాథ్
అత్యంత ఆధునిక సౌకర్యాలతో నేషనల్ ఇన్స్టిట్యూట్ ఆఫ్ ఓపెన్ స్కూల్ లో వర్చువల్ ఓపెన్ స్కూల్ ప్రారంభం... . ఎన్ఐఓఎస్ ప్రాంతీయ డైరెక్టర్ శ్రీ నిక సాంకేతికతలను ఉపయోగించి బ్లెండెడ్ లెర్నింగ్తో సాధికారత కలిగిన ను ప్రారంభించింది- అనిల్ కుమార్
దేశ సంస్కృతిని పరిరక్షించే విధంగా 5 విధానాలతో జాతీయ విద్యా విధానం-2020 కింద విద్యా బోధన జరుగుతున్నదని కేంద్రీయ విద్యాలయ సంఘటన్ డిప్యూటీ కమిషనర్ డాక్టర్ డి.మంజునాథ్ తెలిపారు. విద్యా విధానం అమలులోకి వచ్చి మూడు సంవత్సరాలు పూర్తయిన సందర్భంగా హైదరాబాద్లోని పికెట్లోని కెవి స్కూల్లో ఏర్పాటు చేసిన విలేకరుల సమావేశంలో శ్రీ మంజునాథ్ మాట్లాడారు. దేశంలో అన్ని వర్గాలకు చెందిన వారికి నాణ్యమైన విద్య అందించాలన్న లక్ష్యంతో ఎన్ఇపి-2020ని 2020 జూలై 29న కేంద్రం అమల్లోకి తెచ్చిందన్నారు.
“ ఎన్ఇపి వల్ల దేశ విద్యా వ్యవస్థలో భారీ మార్పులు వస్తాయి. భారతదేశాన్ని ప్రపంచ విజ్ఞాన కేంద్రంగా రూపుదిద్దడానికి ఎన్ఇపి అవకాశం కలిగిస్తుంది. పాఠశాల స్థాయి నుంచి ఉన్నత విద్య వరకు అన్ని స్థాయిలలో సంస్కరణలు అమలు జరపడానికి విద్యా విధానం వీలు కల్పిస్తుంది" అని ఆయన తెలిపారు. . "పాఠశాలలో విద్యార్థులకు అవసరమైన వృత్తి విద్య లో శిక్షణ ఇవ్వడానికి జాతీయ విద్యా విధానం ద్వారా కృషి జరుగుతుంది. ఉపాధ్యాయులను జవాబుదారీగా చేస్తుంది. దీనివల్ల వృత్తి విద్యా ప్రమాణాలు పెరుగుతాయి" అని డాక్టర్ మంజునాథ్ తెలిపారు.
కెవి సంఘటన్ అమలు చేస్తున్న కార్యక్రమాల వివరాలను డాక్టర్ మంజునాథ్ వివరించారు. దీనిలో భాగంగా విద్యా మంత్రిత్వ శాఖ విద్యాంజలి కార్యక్రమం అమలు చేస్తున్నదని అన్నారు. దేశవ్యాప్తంగా పాఠశాలల్లో సామాజిక, ప్రైవేటు రంగం సహకారంతో పాఠశాలలను బలోపేతం చేయడానికి కార్యక్రమం అమలు జరుగుతుందన్నారు. ఈ కార్యక్రమంలో కమ్యూనిటీ, వాలంటీర్లు తమకు నచ్చిన పాఠశాలను ఎంపిక చేసుకుని వారి విజ్ఞానం, నైపుణ్యాలను పంచుకుంటారని ఆయన వివరించారు. ఆస్తులు/వస్తువు/పరికరాల రూపంలో తమ వంతు సహకారం అందిస్తారని ఆయన చెప్పారు. పాఠశాల ప్రధాన ఉపాధ్యాయులు, ఉపాధ్యాయులు సమగ్ర పురోగతి కోసం 'నిష్ఠ' కార్యక్రమాన్ని విద్యా మంత్రిత్వ శాఖ అమలు చేస్తున్న సమగ్ర శిక్ష కార్యక్రమంలో భాగంగా అమలు చేస్తున్నామని డాక్టర్ మంజునాథ్ తెలిపారు.జాతీయ విద్యా విధానం కింద ఈ కార్యక్రమం అమలు జరుగుతుందన్నారు.
ఎన్ఐఓఎస్ ప్రాంతీయ డైరెక్టర్ అనిల్ కుమార్ మాట్లాడుతూ జాతీయ విద్యా విధానం -2020 అమలు చేయడానికి ఎన్ఐఓఎస్ అమలు చేస్తున్న కార్యక్రమాలు వివరించారు. ప్రత్యేక అవసరాలు కలిగిన అభ్యాసకులకు అవసరమైన ప్రత్యేకమైనసౌకర్యాలు కల్పించడానికి కృషి చేస్తున్నామన్నారు. సాంకేతికతను ఉపయోగించి బధిర అభ్యాసకులకు సంకేత భాషలో అభ్యాస వనరులను అందుబాటులోకి తేవడానికి ప్రణాళిక రూపొందించామని ఆయన చెప్పారు. సంకేత భాషలో మొత్తం 906 వీడియోలు అభివృద్ధి చేశామన్నారు. నేషనల్ ఇన్స్టిట్యూట్ ఆఫ్ ఓపెన్ స్కూల్  అత్యాధునిక సాంకేతికత వినియోగించి బ్లెండెడ్ లెర్నింగ్ ద్వారా వర్చువల్ ఓపెన్ స్కూల్ను ప్రారంభించింది. వర్చువల్ ఓపెన్ స్కూల్ కోసం నమోదు చేసుకోవడానికి ఇష్టపడే అభ్యాసకులు ఆన్లైన్ లెర్నింగ్ ప్లాట్ఫారమ్ను ఉపయోగించుకోవచ్చని ఆయన కోరారు.
జాతీయ విద్యా విధానం -2020ని అమలు చేయడంలో తమ సంస్థలు తీసుకుంటున్న కార్యక్రమాలను ఇగ్నో ప్రాంతీయ డైరెక్టర్ I డాక్టర్ రమేష్, సీబీఎస్ఈ నగర కమిషనర్ సునీతా రావు వివరించారు. . 'మూడేళ్ల జాతీయ విద్యా విధానం-2020' అనే అంశంపై కేవీ పికెట్ పాఠశాల రూపొందించిన విభిన్న ప్రాజెక్టులను ప్రదర్శించారు. కార్యక్రమంలో కేవీ పికెట్, కేవీ బేగంపేట ప్రధానోపాధ్యాయులు, ఉపాధ్యాయులు పాల్గొన్నారు.
SP/MK/ASP
పౌర విమానయాన మంత్రిత్వ శాఖ
దేశంలో 2019 నుంచి పనిచేస్తున్న ఆరు గ్రీన్ ఫీల్డ్ విమానాశ్రయాలు
నెలవారీ ప్రాతిపదికన నిర్దిష్ట రూట్లలో విమాన ఛార్జీల పర్యవేక్షణ కోసం టారిఫ్ మానిటరింగ్ యూనిట్ ఏర్పాటు ప్రకటించిన పరిధికిమించి విమానయాన సంస్థలు విమాన ఛార్జీలు వసూలు చేయకుండా చర్యలు
దేశవ్యాప్తంగా గ్రీన్ ఫీల్డ్ విమానాశ్రయాల నిర్మాణానికి సంబంధించిన సవివరమైన మార్గదర్శకాలు, విధానాలు, దశల వివరాలు అందించడానికి కేంద్ర ప్రభుత్వం గ్రీన్ ఫీల్డ్ ఎయిర్ పోర్ట్స్  పాలసీ, 2008 ను రూపొందించింది. జీఎఫ్ఏ పాలసీ ప్రకారం గ్రీన్ ఫీల్డ్ విమానాశ్రయాన్ని ఏర్పాటు చేయడానికి ప్రాజెక్టు ప్రతిపాదకుడు రెండు దశల్లో అనుమతులు పొందాల్సి ఉంటుంది. విమానాశ్రయం నెలకొల్పడానికి ఎయిర్ పోర్ట్ డెవలపర్ లేదా సంబంధిత రాష్ట్ర ప్రభుత్వం తొలుత 'సైట్ క్లియరెన్స్'అనుమతి పొంది 'సూత్రప్రాయ' ఆమోదం కోసం నిర్దేశిత ఫార్మాట్ లో పౌర విమానయాన మంత్రిత్వ శాఖకు  ప్రతిపాదన పంపాల్సి ఉంటుంది.
దేశంలో 2019 నుంచి ఇంతవరకు గ్రీన్ ఫీల్డ్ విమానాశ్రయాలు ఏర్పాటు అయ్యాయి. వీటిలో కలబురగి , ఓర్వకల్  , సింధుదుర్గ్ , ఇటానగర్ , కుషినగర్ , మోపా  వంటి 6 గ్రీన్ ఫీల్డ్ విమానాశ్రయాలు ఉన్నాయి.
జిఎఫ్ఎ పాలసీ 2008 ప్రకారం మధ్యప్రదేశ్ రాష్ట్రం డాబ్రా  వద్ద గ్రీన్ ఫీల్డ్ విమానాశ్రయాన్ని ఏర్పాటు చేయడానికి ఎంఓసిఎ 'సూత్రప్రాయ' ఆమోదం తెలిపింది. రాష్ట్రంలోని సింగ్రౌలి లో కొత్త గ్రీన్ ఫీల్డ్ విమానాశ్రయ నిర్మాణానికి ఎంఓసీఏ మొదటి దశ క్లియరెన్స్ అంటే సైట్ క్లియరెన్స్మంజూరు చేసింది. మధ్యప్రదేశ్ లోని గ్వాలియర్, రేవా, జబల్ పూర్ విమానాశ్రయాల విస్తరణ కార్యక్రమాలను ఎయిర్ పోర్ట్స్ అథారిటీ ఆఫ్ ఇండియా చేపట్టింది.
విమానయాన రంగంపై నియంత్రణ తొలగించిన తర్వాత మార్కెట్ ఆధారితంగా విమాన ఛార్జీలు ఉంటాయి. విమాన ఛార్జీలను ప్రభుత్వం నిర్ణయించదు. ప్రభుత్వానికి విమాన ఛార్జీలు విషయంలో నియంత్రణ కూడా లేదు. మార్కెట్ పరిస్థితులకు అనుగుణంగా విమాన టికెట్ ధరలు సాధారణంగా మారుతూ ఉంటాయి. ప్రపంచవ్యాప్తంగా అనుసరిస్తున్న విధానానికి అనుగుణంగా ధర బహుళ స్థాయిలలో } ఉంటుంది. డైనమిక్ ఛార్జీల విధానం వల్ల ప్రయాణ తేదీకి సమీపంలో కొనుగోలు చేసిన టికెట్ల ధర కంటే ముందుగా కొనుగోలు చేసిన టిక్కెట్లు ధర తక్కువగా ఉంటుంది.
నిర్వహణ వ్యయం, సేవల లక్షణాలు, సహేతుకమైన లాభం, సాధారణంగా అమల్లో ఉన్న టారిఫ్ తో సహా అన్ని సంబంధిత అంశాలను పరిగణనలోకి తీసుకొని ఎయిర్ క్రాఫ్ట్ రూల్స్, 1937లోని రూల్ 135 సబ్-రూల్  నిబంధనల ప్రకారం విమానయాన సంస్థలు సహేతుకమైన టారిఫ్ నిర్ణయించవచ్చు.
డైరెక్టరేట్ జనరల్ ఆఫ్ సివిల్ ఏవియేషన్  పరిధిలో టారిఫ్ మానిటరింగ్ యూనిట్ పనిచేస్తుంది. ఇది నెలవారీ ప్రాతిపదికన కొన్ని మార్గాల్లో విమాన ఛార్జీలను పర్యవేక్షిస్తుంది. విమానయాన సంస్థలు వారు ప్రకటించిన పరిధికి మించి విమాన ఛార్జీలు వసూలు చేయకుండా చర్యలు అమలు చేస్తుంది. ఎయిర్ క్రాఫ్ట్ రూల్స్ 1937 లోని రూల్ 135కి చెందిన సబ్ రూల్ కు విమానయాన సంస్థలు కట్టుబడి పని చేయాల్సి ఉంటుంది.
పార్లమెంటు సభ్యులకు దేశంలో పౌర విమానాశ్రయాలు/ సివిల్ ఎన్క్లేవ్ లో కల్పించవలసిన ప్రోటోకాల్ / మర్యాద / సౌకర్యానికి సంబంధించి బ్యూరో ఆఫ్ సివిల్ ఏవియేషన్ సెక్యూరిటీ  02.12.2021 న సర్క్యులర్ నంబర్ 09/2021 ను జారీ చేసింది. ఈ సర్క్యులర్ ప్రకారం వీఐపీలు తమ ప్రయాణ సమయంలో సౌకర్యవంతంగా ఉండేందుకు విమానాశ్రయంలో విమాన యాన సంస్థలు ప్రోటోకాల్ అధికారిని నియమించాల్సి ఉంటుంది. పార్లమెంటు సభ్యులకు విమాన ప్రయాణాన్ని సులభతరం చేయడానికి విమానయాన ఆపరేటర్లు, ఎయిర్ పోర్ట్ ఆపరేటర్లు, భద్రత బిసిఎఎస్ పాత్రను కూడా సర్క్యులర్ పేర్కొంది.
పౌర విమానయాన మంత్రిత్వ శాఖ సహాయ మంత్రి జనరల్  వీకే సింగ్  లోక్ సభలో ఈ రోజు ఒక ప్రశ్నకు లిఖితపూర్వకంగా ఇచ్చిన సమాధానంలో ఈ వివరాలు తెలిపారు.
ప్రధాన మంత్రి కార్యాలయం
మధ్యప్రదేశ్ లో జరిగిన బస్సు దుర్ఘటన లో ప్రాణ నష్టం వాటిల్లినందుకుసంతాపాన్ని వ్యక్తం చేసిన ప్రధాన మంత్రి
మధ్య ప్రదేశ్ లోని ధార్ లో జరిగిన బస్సు దుర్ఘటన లో ప్రాణ నష్టం వాటిల్లినందుకు ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు.
ప్రధాన మంత్రి కార్యాలయం ఒక ట్వీట్ లో -
‘‘మధ్య ప్రదేశ్ లోని ధార్ లో జరిగిన బస్సు ప్రమాదం దుఃఖదాయకం గా ఉంది. ప్రియతముల ను కోల్పోయిన వ్యక్తుల కు కలిగిన శోకం లో నేను సైతం పాలుపంచుకొంటున్నాను. రక్షణ కార్యకలాపాలు కొనసాగుతున్నాయి; బాధితుల కు స్థానిక అధికారులు సాధ్యమైన అన్ని విధాలుగాను సహాయాన్ని అందజేస్తున్నారు: ప్రధాన మంత్రి’’ అని పేర్కొంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 187.07 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 13,433
మొత్తం కేసుల్లో క్రియాశీల కేసులు 0.03%
ప్రస్తుత రికవరీ రేటు 98.76%
గత 24 గంటల్లో 1,231 మంది కోలుకున్నారు. దీంతో, కోలుకున్నవారి మొత్తం సంఖ్య 4,25,14,479 కు పెరిగింది.
గత 24 గంటల్లో 2,380 కొత్త కేసులు నమోదయ్యాయి.
రోజువారీ పాజిటివిటీ రేటు 0.53%
వారపు పాజిటివిటీ రేటు 0.43%
గత 24 గంటల్లో చేసిన 4,49,114 కొవిడ్ పరీక్షలతో కలిపి ఇప్పటివరకు 83.33 కోట్ల పరీక్షలు చేశారు.
ప్రధాన మంత్రి కార్యాలయం
మహారాజా సూరజ్ మల్ జయంతి నాడు ఆయనకు శ్రద్ధాంజలి ఘటించిన ప్రధాన మంత్రి
మహారాజా సూరజ్ మల్ జయంతి సందర్భం లో మహారాజా వారి కి ప్రధాన మంత్రి శ్రీ నరేంద్ర మోదీ శ్రద్ధాంజలి ఘటించారు.
ప్రధాన మంత్రి ఒక ట్వీట్ లో –
‘‘మహా యోధుడు, ప్రజల కోసం తన జీవనాన్ని సమర్పించినటువంటి మహారాజా సూరజ్ మల్ గారి కి ఆయన జయంతి సందర్భం లో ఇవే వందన శతాలు.’’ అని పేర్కొన్నారు.
ప్రధాన మంత్రి కార్యాలయం
జల్ జీవన్మిశన్ కారణం గా నీరాసాగర్ ప్రజల జీవనం లో మార్పు పట్ల సంతోషాన్ని వ్యక్తం చేసినప్రధాన మంత్రి
జల్ జీవన్ మిశన్ కారణం గా ధారవాడ లోక్ సభ నియోజకవర్గం లో నీరాసాగర్ గ్రామ నివాసుల జీవనాలలో గుణాత్మకమైనటువంటి మార్పు ను గమనించిన తరువాత ప్రధాన మంత్రి శ్రీ నరేంద్ర మోదీ సంతోషాన్ని వ్యక్తం చేశారు.
కేంద్ర మంత్రి శ్రీ ప్రహ్లాద్ జోశి యొక్క ట్వీట్ కు ప్రధాన మంత్రి ప్రత్యుత్తరాన్ని ఇస్తూ,
‘‘నీరాసాగర్ ప్రజల జీవనాలలో ఒక గుణాత్మకమైనటువంటి పరివర్తన ను చూసి సంతోషం కలిగింది.’’ అని పేర్కొన్నారు.